V prvom rade je dôležité si určiť, na aký účel budete notebook v kancelárii používať. Od toho sa totiž odvíjajú nároky, ktoré na notebook budete mať. Ak pôjde o jednoduché kancelárske úkony – písanie dokumentov, tvorba tabuliek, príprava grafov, tvorba prezentácií, surfovanie po internete či spúšťanie firemného softvéru, nemusíte „loviť“ v najdrahších vodách. Kancelársky notebook do 500 eur by mal na takéto úkony postačovať. Ak však nechcete mať núdzu o výkon, poobzerať sa môžete tesne nad touto hranicou (notebooky do 700 eur), pokiaľ chcete predsa len ušetriť, netreba sa zbytočne hrabať za výkonom. Vystačíte si so 4 až 8 GB operačnou pamäťou, procesorom Intel Corei i3 – i5 alebo AMD Ryzen 3 – 5. Odporúčame SSD disk aspoň s kapacitou 256 GB, ideálne 512 GB. Na grafiku mať vysoké nároky nemusíte, nVidia GeForce GT, základné AMD Radeon Graphics či Intel HD Graphics budú na väčšinu úkonov bohato stačiť. Základom je aj dobrá konektivita, vrátane HDMI, LAN, USB vstupov či 3,5 mm Jacku, CD/DVD mechanika je len plusom.\r